Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Palestiinalaishallinnon puheenjohtaja Mahmoud Abbas uhkasi Israelia -
järeillä vastatoimilla, ellei Israel poista kaikkia joukkojaan -
vuoden kuluessa Juudean ja Samarian alueilta.
Abbas puhui viikko sitten YK:n yleiskokouksen istunnossa todeten, -
että sama vaatimus koskee myös itäistä Jerusalemia, -
etenkin Vanhaakaupunkia ja Temppelivuorta.
Israelin on palattava takaisin -
vuoden 1949 sodan jälkeisille aselepolinjoille, -
muutoin se saa vastata itse seurauksista.
Abbasin mukaan palestiinalaishallinto tulee muussa tapauksessa -
perumaan Israelin tunnustamisen ja nopeuttamaan asioiden käsittelyä -
Kansainvälisessä rikostuomioistuimessa.
"Tämä on meidän maamme, meidän Jerusalemimme, -
ne muodostavat Palestiinan kansan identiteetin, -
joita me tulemme puolustamaan, kunnes miehittäjä poistuu."
Näin Mahmoud Abbas YK:n yleiskokouksen puheessaan.
Jordanian kuningas Abdullah 2. vaati omassa -
YK puheenvuorossaan kahden valtion mallia toteutettavaksi -
ja etenkin Jerusalemia jaettavaksi kummankin valtion pääkaupungiksi -
siten, että Vanhakaupunki ja itäinen puoli jäisivät Palestiinan haltuun.
Kuninkaan mukaan se on ainoa oikea ratkaisu rauhaan.
Se tarkoittaa sitä, että Israelin on hänen mukaansa -
vetäydyttävä ennen vuoden 1967 sotaa edeltävien rajojen taakse.
Kuningas Abdullah, samoin kuin PA-johtaja Mahmoud Abbas -
eivät kumpikaan kajonneet puheissaan siihen tosiasiaan, -
että Jordania itse asiassa miehitti täysin laittomasti Länsirantaa sekä -
Itä-Jerusalemia yhdeksäntoista vuoden ajan, eikä halunnut tuolloin -
muodostaa kyseisille alueille Palestiina nimistä valtiota.
Sen sijaan Jordania tuki tuolloin avoimesti palestiinalaisia -
perustamaan PLO:n, Palestiinan Vapautusorganisaation, -
jonka tarkoitus oli ajaa israelilaiset pois heidän itsenäisestä valtiostaan.
Israelin nykyinen pääministeri Naftali Bennett on ilmoittanut hyvin julkisesti
ja selvästi, että hän ei aio edes neuvotella Mahmoud Abbasin kanssa
mistään, niin kauan kun PA pitää voimassa vaatimuksiaan -
Kansainvälisessä Rikostuomioistuimessa.
Yhdysvaltojen edustajainhuone, eli kongressi, äänesti -
Israelille myönnettävän yhden miljardin dollarin apupaketista, -
joka oli korvamerkitty Israelin Iron Dome, -
eli Rautakupoli ohjuspuolustus- järjestelmän uusimiseksi.
Jo ennen äänestystä, yhdeksän kongressiedustan ryhmä esitti -
vastustavansa kyseistä aloitetta.
Ryhmä koostui hyvin tunnetuista pro-Palestiina aktivisteista, -
joita johtivat Rashiba Tlaid sekä Ilhan Omar.
Kongressin äänestystulos oli kuitenkin murskaava, -
sillä aloitteen puolesta äänesti 420 edustajaa ja -
vastaan vain mainitut yhdeksän edustajaa.
Seuraavaksi aloite menee senaattiin, -
jossa sen uskotaan menevän läpi yhtä selvästi.
Käytetyissä puheen vuoroissa todettiin Iron Domen säästävän -
sekä israelilaisten että myös palestiinalaisten henkiä, -
sillä ohjukset tuhoavat elämää kansallisuuteen katsomatta.
Israelin turvallisuus on myös Yhdysvaltojen intressien mukaista.
Irak on yksi niistä valtioista, jotka ovat olleet käytännössä mukana -
jokaisessa Israelia vastaan käydyssä sodassa ja -
ovat edelleenkin periaatteessa vain aselepoasteella.
Irakin kansa jakaantuu kolmeen suureen ryhmään.
Vyt valtaa pitäviin shiia-islamilaisiin, sunni-muslimeihin sekä kurdeihin, -
jotka ovat sunnimuslimeja, mutta heillä on autonominen hallintonsa.
Runsas vuosi sitten, ns. Aabrahamin sopimuksen mukaisesti -
useat arabivaltiot solmivat diplomaattiset suhteet Israelin kanssa
ja tähän samaan tähtää nyt osa irakilaisista.
Maan sunni-islamilaiset ryhmät sekä kurdit haluavat Irakista -
eräänlaista liittovaltiomallia, jossa kukin voisi päättää -
omista asioistaan ja ulkosuhteistaan.
Noin 300 johtavaa kurdia ja maan sunnien edustajaa tapasivat -
Irakin nykyistä johtoa ja esittivät mainitun liittovaltio suunnitelmansa.
Etenkin kurdit haluaisivat laajentaa autonomiaansa itsenäisyyteen ja -
ilmoittivat samalla olevansa valmiit liittymään -
Aabrahamin sopimusvaltioiden piiriin ja tunnustavansa Israelin, -
johon Kurdistanilla on jo pitkään ollut hyvät suhteet.
Irakin shiia-islamilainen hallitus on uhannut ankarilla rangaistuksilla niitä,
jotka kaavailevat muutoksia maan sisäpolitiikkaan, -
eikä ole innostunut liittovaltio ajatuksesta.
Viime viikolla päättyneessä YK:n yleiskokouksessa -
ei nähty Afganistanin Taliban hallinnon edustajia, -
koska yksikään valtio ei ole vielä tunnustanut kyseistä hallintoa.
USA:n edellisen presidentin Trumpin ulkopoliittinen neuvonantaja -
John Bolton varoitti kuitenkin aliarvioimasta talibaneja ja -
heidän vaikutusvaltaansa myös Pakistanin puolella.
Hänen mukaansa pataani heimoja asuu sekä Pakistanin, -
että Afganistanin puolella ja heidän etninen uskollisuutensa -
saattaa yltää hyvinkin pitkälle.
Boltonin mukaan Pakistanin armeijassa ja myös hallinnossa -
on runsaasti talibanmyönteisyyttä, jopa siinä määrin, että he saattavat -
kokea heimoveljiensä tarvitsevan puolustautuakseen jopa ydinaseen.
Pakistanilla niitä on hieman alle sata.
Tämä, vaikkapa vain teoreettinenkin mahdollisuus, on saanut -
Iranin kiihdyttämään omaa ydinohjelmaansa -
aina valmiiseen ydinaseeseen saakka. Taliban hallinto ja Iran tunnustavat -
kumpikin eri islamin suuntaa, ja ovat olleet jo perinteisesti -
toistensa vihollisia. Iran tunnustaa ääri-shiialaisuutta ja -
talibanit äärimmäistä wahhabilaista sunnalaisuutta.
Samassa yhteydessä John Bolton kritisoi voimakkaasti -
presidentin Joe Bidenin Lähi- ja Keski-Idän politiikkaa, -
todeten sen nykyisen suuntauksen vaarantavan -
Yhdysvaltojen alueella toimivien liittolaisten turvallisuutta.
Israelin pääministeri Naftali Bennett piti viime maanantain -
oman puheenvuoronsa YK:n yleiskokouksessa New Yorkissa.
Hän totesi puheessaan, tavallaan vastauksena Mahmoud Abbasille -
ja samalla Jordanialle, että on turhaa yrittää tehdä Israelista ja -
palestiinalaisista eräänlaisia siamilaisia kaksosia.
Sellainen pakkoavioliitto ei johda mihinkään, vaan luottamus -
ja hyvään tahtoon tähtäävät teot, ovat se perusta, -
jolle voi yrittää rakentaa jotakin pysyvämpää.
Hän vetosi myös kansakuntiin toteamalla, että pelkät puheet -
ja vetoomukset eivät pysäytä Iranin ydinohjelmaa, vain päättäväiset teot -
ja toiminta ovat ainoa keino estää Irania saamasta haltuunsa -
joukkotuhoaseita, joilla se on uhannut pyyhkäistä -
Israelin pois valtioiden joukosta.
Pääministeri Bennett tapasi myös arabivaltioiden edustajia, -
joiden kanssa Israelilla on voimassa olevat diplomaattisuhteet.
Tapaamislistalla olivat siten Bahrainin, Arabiemiraattien, Jordanian, Egyptin, -
Sudanin ja Marokon ulko- tai pääministerit.
Syyskuun 16. päivänä, siis saman päivänä, jolloin Israelissa juhlittiin -
Jom Kippuria, Suurta sovituspäivää, -
suuri asteroidi sivusi maapalloamme harvinaisen läheltä.
Kooltaan se vastasi jumbo-jettiä, siis suurta lentokonetta tai -
suurin piirtein puolta Egyptin Gazan suuresta pyramidista.
Avaruustieteilijät eivät onnistuneet saamaan siitä -
mitään ennakoivaa varoitusta, sillä asteroidi lähestyi maan ilmakehää -
suoraan auringon suunnasta.
Asteroidi, joka sai kutsumanimekseen 2021 SG, sivusi maan -
suunnilleen maan ja kuun puolivälistä, -
siis avaruustieteilijöiden mukaan jopa harvinaisen läheltä.
Minkälaista tuhoa se olisi aiheuttanut hajotessaan maan ilmakehässä, -
siitä on monenlaisia eri versioita, mutta Israelin uskonnollisissa piireissä
sekin nähtiin eräänä Messiaan ilmestymistä ennakoivana merkkinä.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola